15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 72007/2311 της 24 Ιουλ./ 13 Αυγ.  1963 (ΦΕΚ Β΄ 353) Περί ανωτάτου ορίου χρηματικού ποσού Ταχ. επιταγών εσωτερικού και περί Ταχ. τελών επιταγών. Έχοντες υπ’ όψιν: α)Τας διατάξεις της παρ. 4 του άρθρ. 2 του Ν.Δ. 404/1947 «περί Ταχυδρομικών επιταγών» και β)τας υπ’ αριθ. 34 και 45 ε.έ. γνωστοποιήσεις του παρά τη Κεντρική Υπηρεσία της Γενικής Διευθύνσεως Ταχυδρομείων Συμβουλίου Ταχυδρομικής Εκμεταλλεύσεως, αποφασίζομεν: 1.«Ταχυδρομικαί επιταγαί εσωτερικού γίνονται δεκταί υπό πάντων των Ταχυδρομικών Γραφείων του Κράτους, συμπεριλαμβανομένων και των Στρατιωτικών τοιούτων, μέχρι ποσού δραχ. 10.000 εκάστη». Η παρ. 1 ετροποποιήθη ως άνω δια της υπ’ αριθ. 58900/1386 της 16/24 Ιουλ. 1968 αποφ. Υπ. Οικονομικών και Συγκοινωνιών (ΦΕΚ Β΄ 351), ης η ισχύς άρχεται από 1 Αυγ. 1968. 2.Υπό Ταχυδρομικών Γραφείων εδρευόντων παρ’ έδραις Δημοσίων Ταμείων γίνονται δεκταί Ταχυδρομικαί επιταγαί μόνον όμως δια παραλήπτας εξυπηρετουμένους υπό Ταχ. Γραφείων παρά τη έδρα των οποίων υφίσταται Δημόσιον Ταμείον, μέχρι ποσού δραχ. 20.000 Μέχρι του αυτού ποσού δραχ. 20.000 γίνονται δεκταί, ασχέτως του ως άνω περιορισμού, υπό πάντων των Ταχυδρομικών Γραφείων του Κράτους Ταχυδρομικαί επιταγαί αποστελλόμεναι υπό Νομικών Προσώπων ή Οργανισμών δι’ α παρεσχέθη ή παρασχεθήσεται ειδική προς τούτο έγκρισις. 3.Τα Ταχ. τέλη εκάστης ταχ. επιταγής εσωτερικού, εισπραττόμενα εις χρήμα, συμφώνως τη υπ’ αριθ. 53420/1018/3.6.1960 ημετέρα αποφάσει, επί τη καταθέσει της επιταγής, ορίζονται ως ακολούθως: Από δραχ.     1- 100 τέλη δραχ. 3   »  »   101- 200  »  » 4   »  »   201- 300  »  » 5   »  »   301- 400  »  » 6   »  »   401- 500  »  » 7   »  »   501- 600  »  » 9   »  »   601- 700  »  »    10   »  »   701- 800  »  »    11   »  »   801- 900  »  »    12   »  »   901-   1.000  »  »    13   »  » 1.001-   2.000  »  »    16   »  » 2.001-   3.000  »  »    19   »  » 3.001-   4.000  »  »    22   »  » 4.001-   5.000  »  »    25   »  » 5.001-   7.000  »  »    26   »  » 7.001-   9.000  »  »    27   »  » 9.001- 11.000  »  »    28   »  »   11.001- 13.000  »  »    29   »  »   13.001- 15.000  »  »    30   »  »   15.001- 20.000  »  »    33 4.Τα ως άνω τέλη περιλαμβάνουσι το τέλος αποστολής της επιταγής, την αξίαν του χρησιμοποιουμένου δελτιου δια την έκδοσιν της επιταγής, ως και το τέλος της κατ’ οίκον πληρωμής αυτής, της καταβολής του οποίου απαλλάσσεται εφεξής ο παραλήπτης κατά την εξόφλησιν των επιταγών εσωτερικού. 5.Δια τας τηλεγραφικώς διαβιβαζομένας ταχ. επιταγάς εισπράττονται επί πλέον τα τέλη του οικείου τηλεγραφήματος. 6.Η ισχύς της παρούσης, δημοσιευομένης δια της Εφημερίδος της Κυβερνήσεως, άρχεται από 1ης Σεπτ. 1963. 